Ungal amezwaru yettwarun s tutlayt n teqbaylit d win yura Racid Ɛellic deg useggas n 1981 iwumi isemma “Asfel”, maca tizrawin yettwaxedmen ɣef wayen i d-yessekles Belɛid At Ɛli deg “FDB” ufan-d belli ungal amezwaru d “Lwali n udrar” yura Belɛid At Ɛli deg yiseggasen n 1940; acku yesɛa lqaleb n wungal, yebna ɣef tulmisin-is, ama d tadyant yettaken anzi ɣer wayen yellan deg tilawt, ama d taɣzi-is, neɣ d iwudam yeṭṭuqten.